**Գաստոն Գլոք** (գերմ.՝ Gaston Glock, հուլիսի 19, 1929(1929-07-19), Վիեննա, Առաջին Ավստրիական Հանրապետություն - դեկտեմբերի 27, 2023(2023-12-27), Կլագենֆուրտ, Ավստրիա), ավստրիացի ինժեներ և ձեռնարկատեր, հրազեն արտադրող *Glock* ընկերության հիմնադիրը։

Glock ընկերություն
------------------

Գաստոն Գլոքը սկսել է վարագույրների քիվերի, ինչպես նաև ավստրիական բանակի համար դանակների արտադրությունից՝ լինելով նաև պոլիմերային նյութերի ոլորտում մասնագետ։ Մինչև 52 տարեկանը նա հրազեն չի նախագծել կամ արտադրել։ 1980 թվականին Գլոկը գնել է պոլիմերային բռնակներ և զինվորական դանակների պատյաններ ձուլելու մեքենա, որոնք պատրաստել է իր ավտոտնակում։ Միաժամանակ նա հավաքագրել է աշխատակիցների տեսախցիկների արտադրության արդյունաբերությունից, որոնք նաև իր պես հմուտ էին պոլիմերային բաղադրիչների արտադրության գործում։ Մեկ տարվա ընթացքում թիմը նախագծել է Glock 17 անվանումը ստացած ատրճանակը, որի շրջանակը պատրաստված էր պոլիմերից. այն 1981 թվականին ստացել է համապատասխան ավստրիական արտոնագիրը։

Գլոկը մշակել և արտոնագրել է 9-միլիմետրանոց թեթև կիսաավտոմատ ատրճանակ, որը կարող է արձակել 18 կրակոց և հեշտությամբ լիցքավորվել։ Ատրճանակը հավատարիմ հետևորդներ է ձեռք բերել ամբողջ աշխարհի զինվորականների և ոստիկանների շրջանում։

Տարիներ շարունակ զենքի վերահսկման ջատագովները քննադատում էին Գլոկին այն զենքերի հանրահռչակման համար, որոնք հեշտ էր թաքցնել, բայց նաև ավելի շատ զինամթերք էր տեղավորում, քան համեմատելի ատրճանակները։

Գլոկը հազվադեպ էր արձագանքում զենքի վերահսկման ջատագովների քննադատությանը։ Նա նաև հրաժարվել էր միանալ զենք արտադրող այլ ընկերություններին, որոնք 2000 թվականին ստորագրել էին զենքի կամավոր վերահսկողության համաձայնագիր ԱՄՆ-ի կառավարության հետ։

«Ֆորբս» ամսագիրը Գաստոն Գլոքի կարողությունը 2021 թվականին գնահատել է 1,1 միլիարդ դոլար (863 միլիոն ֆունտ ստեռլինգ)։

Անձնական կյանք
--------------

Գլոքն առաջին անգամ ամուսնացել է Հելգա Գլոքի հետ. նրանք ունեցել են երեք երեխա՝ մեկ դուստր և երկու որդի։ 2011 թվականին նա բաժանվել է Հելգայից և ամուսնացել Քեթրին Չիկոֆի (գերմ.՝ *Kathrin Tschikof*)՝ այն բուժքույրերից մեկի հետ, որոնք խնամում էին իրեն 2008 թվականին ստացած ուղեղի կաթվածից հետո։ 2012 թվականին նա ստացել է երկրորդ կաթվածը։

Գլոքն Ավստրիայում աջակցել է տարբեր բարեգործական կազմակերպությունների՝ նվիրաբերելով ավելի քան մեկ միլիոն եվրո։

Մահացել է 2023 թվականի դեկտեմբերի 27-ին՝ 95 տարեկանում։

Մահափորձ
--------

1999 թվականի հուլիսին Գլոքի բիզնես գործընկեր Չառլզ Էվերտը (անգլ.՝ *Charles Ewert*), փորձելով թաքցնել *Glock* ընկերությունից միլիոնավոր յուրացումները, Գլոքին սպանելու նպատակով վարձել է ֆրանսիացի նախկին զինվորական վարձկան Ժակ Պեշյոյին (ֆր.՝ *Jacques Pêcheur*)։ Պեշյոն Լյուքսեմբուրգում գտնվող ավտոտնակում մուրճով հարձակվել է Գլոքի վրա։ Գլոքը գլխին ստացել է յոթ հարված և կորցրել է մոտ մեկ լիտր արյուն, սակայն ինքն էլ է կարողացել երկու հարված հասցնել Պեշյոյին։ Ձախողված մահափորձի հետո Պեշյոն դատապարտվել է 17, իսկ Էվերտը, նրա ցուցմունքների հիման վրա, 20 տարվա ազատազրկման։

Գիրք
----

2012 թվականին լույս է տեսել «Գլոք. ամերիկյան ատրճանակի վերելքը» (անգլ.՝ Glock: The Rise of America's Gun) գիրքը, որը նվիրված է Գլոքին և նրա ընկերությանը։ Ըստ *The Wall Street Journal*-ի հեղինակ Դանիել Հորանի (անգլ.՝ *Daniel Horan*)՝ գիրքը «գրավիչ հայացք է մեկ մարդու արտասովոր հաջողությանը»։

Ծանոթագրություններ
------------------

1. 1 2  Mitteilung des Unternehmens | Waffenhersteller Gaston Glock (94) verstorben (գերմ.) — 2023.
2. ↑  *Barrett, Paul M.* Glock: The Rise of America's Gun. — Broadway Books, 2013. — ISBN 978-0-307-71995-9
3. 1 2 3 4 5  By Annabelle Liang Business reporter (2023 թ․ դեկտեմբերի 28). «Gaston Glock: Inventor of popular handgun dies aged 94». *bbc.com*. `{{cite web}}`: `|last=` has generic name (օգնություն)
4. 1 2  Owen, Pamela (2013 թ․ մարտի 2). «Billionaire pistol designer Gaston Glock at war with his family over his glamorous young wife and £1.8billion fortune - Mirror Online». Mirror.co.uk. Արխիվացված օրիգինալից 2015 թ․ մայիսի 24-ին.
5. ↑  «Gaston Glock ordnet Familie und Vermögen neu». *Talking Lead*. 2011 թ․ սեպտեմբերի 13. Արխիվացված է օրիգինալից 2015 թ․ մայիսի 22-ին.
6. ↑  «Charity donations as documented by the Glock-organization GHPC». Արխիվացված է օրիգինալից 2012 թ․ հոկտեմբերի 18-ին. Վերցված է 2023 թ․ դեկտեմբերի 28-ին.
7. ↑  «Glück für Glock». *Kleine Zeitung*. 2011 թ․ հուլիսի 29. Արխիվացված է օրիգինալից 2011 թ․ սեպտեմբերի 25-ին.
8. ↑  «Doppelte Hilfe für die Flutopfer». *Kleine Zeitung*. 2011 թ․ նոյեմբերի 7. Արխիվացված է օրիգինալից 2013 թ․ փետրվարի 3-ին.
9. ↑  Sonnleitner, Michael (2023 թ․ դեկտեմբերի 27). «Gaston Glock im Alter von 94 Jahren verstorben». *Oberösterreichisches Volksblatt* (գերմաներեն). Վերցված է 2023 թ․ դեկտեմբերի 27-ին.
10. ↑  «Gaston Glock, the man behind the gun, dies at 94». *CNBC* (անգլերեն). 2023 թ․ դեկտեմբերի 28. Վերցված է 2024 թ․ հունվարի 8-ին.
11. ↑  Machan, Dyan (2003 թ․ մարտի 31). «Top Gun». *Forbes*. Արխիվացված է օրիգինալից 2011 թ․ սեպտեմբերի 2-ին.
12. ↑  Horan, Daniel (2012 թ․ հունվարի 17). «Pistol-Packing By the Millions». *The Wall Street Journal*. Արխիվացված է օրիգինալից 2012 թ․ ապրիլի 15-ին. Վերցված է 2015 թ․ մայիսի 22-ին.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Notable Names Database |

 |